Diari Oficial de la Generalitat Valenciana


Sumari del DOGV 8973, del 11-12-2020 (2020/10904)

Notificació de la sentència dictada en el judici verbal número 1409/2018.
-------------------------------------------------------------------------

### Dades del document

Número de DOGV
:   8973

Data del DOGV
:   11-12-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/10331


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici verbal número 1409/2018. [2020/10175]  
 Procediment: judici verbal (250.2) [VRB] - 1409/2018.  
De: Empresa Mixta Valenciana de Aguas.  
Procuradora: Desamparados Barber Paris.  
Contra: Alejandro Omar Acosta.  
En el procediment de judici verbal número 1409/2018, seguit a instàncies d'Empresa Mixta Valenciana de Aguas, SA, contra Alejandro Omar Acosta, s'ha dictat sentència, l'extracte de la qual és el següent:  
  
  
«Sentència número 226/2019  
València, 16 de juliol de 2019  
Juan Carlos Artero Mora, magistrat titular del Jutjat de Primera Instància número 19 de València, he vist aquestes actuacions de judici verbal, seguides en aquest jutjat amb el número 1409/2018, promogudes per Empresa Mixta Valenciana de Aguas, SA (EMIVASA), representada per la procuradora Desamparados Barber Paris i defensada pel lletrat José Morata Aldea; contra Alejandro Omar Acosta, declarat en situació de rebel·lia, sobre resolució de contracte de subministrament d'aigua i de manteniment de comptador i reclamació de quantitat.  
Dispositiva  
Estime la demanda interposada per Empresa Mixta Valenciana de Aguas, SA (EMIVASA), contra Alejandro Omar Acosta:  
1r) Declare la resolució del contracte de subministrament d'aigua i de manteniment de comptador subscrit entre les parts, relatiu a l'habitatge siti a València, c/ Portal de Valldigna, 14, 8a, 46492 València. Si ho sol·licita la part actora en execució de sentència, podran adoptar-se les mesures que siguen necessàries per al cessament efectiu del subministrament, fins i tot l'autorització a la demandant, si fora necessària, a entrar en l'immoble on es troba instal·lat el comptador per a interceptar degudament el pas de l'aigua.  
2n) Condemne el demandat a abonar a Empresa Mixta Valenciana de Aguas, SA (EMIVASA) la suma de 856,26 euros, així com l'import de les factures vençudes amb posterioritat i fins a la retirada del comptador, i els interessos legals d'aquestes quantitats de la manera que s'indica en el fonament jurídic segon, últim paràgraf, d'aquesta sentència.  
3r) Condemne la part demandada al pagament de les costes processals causades.  
Notifiqueu la resolució a les parts i feu-los saber que aquesta no és ferma i que, en contra, s'hi pot interposar un recurs d'apel·lació dins del termini de 20 dies, comptats des de la data de la notificació, mitjançant la presentació davant d'aquest jutjat d'un escrit en què s'exposen les al·legacions en què es base la impugnació, a més de citar la resolució apel·lada i els pronunciaments que impugna (art. 458 de la LEC, modificat per la Llei 37/2011, d'11 d'octubre).  
El recurs no s'admetrà si, quan es prepare, la part no acredita que ha consignat, en l'entitat Banco Santander i en el compte de depòsits i consignacions obert a nom d'aquest jutjat, amb referència a aquest procediment, la quantitat de 50 euros en concepte de depòsit per a recórrer-hi, conforme a la disposició addicional quinzena de la Llei orgànica del poder judicial (introduïda per l'LO 1/2009, de 3 de novembre).  
  
Que el secretari expedisca una testimoniança d'aquesta resolució per a unir-la a les actuacions que l'han motivada, i porteu-ne l'original al llibre de sentències d'aquest jutjat.  
Aquesta és la meua sentència, que pronuncie, mane i signe.»  
  
I, atés que es desconeix el parador del demandat, Alejandro Omar Acosta, amb NIE \*\*\*077\*\*\*, expedisc aquest edicte a fi que li valga de notificació en deguda forma.   
  
València, 19 de novembre de 2020.- El lletrat de l'Administració de justícia: José Ramón González Ordóñez.